Co-Prenessa - vysadenie
Dobrý deň, niekoľko rokov užívam ráno 1/2 tabl. Co-Prenessa 2 mg/0,625 mg. Od februára sa mi podarilo zdravou stravou a prerušovaným pôstom schudnúť 10 kg.  Dnes som si zabudla ráno dať tabletku a poobede som mala tlak 102/65. Je možné užívanie  vysadiť? Nemôže mi to poškodiť? Dakujem
Dobrý deň,
ďakujeme za Vašu otázku.
Vzhľadom na to, že Co-Prenessa je liek viazaný na lekársky predpis, samovoľné ukončovanie liečby nie je vhodné. Jednorázovo nameraná hodnota normálneho krvného tlaku nemusí bezpodmienečne odzrkadľovať celkový zdravotný stav. Z toho dôvodu je potrebné absolvovať lekárske vyšetrenie a prípadné ukončenie liečby, resp. zmena v liečbe je na rozhodnutí ošetrujúceho lekára.
Prajem pekný zvyšok dňa.
S pozdravom
PharmDr. Veronika Kiabová